b"\n_START_ARTICLE_\nMalaltia de Tangier\n_START_SECTION_\nHist\xc3\xb2ria de la malaltia\n_START_PARAGRAPH_\nEl 1959, un pacient de 5 anys anomenat Teddy Laird de l\xe2\x80\x99illa de Tangier, Virginia, presentava les am\xc3\xadgdales grans i de color groc-ataronjat. Despr\xc3\xa9s de ser diagnosticat amb la malaltia de Niemann-Pick va ser traslladat a l\xe2\x80\x99Institut Nacional del C\xc3\xa0ncer. Llavors el cap del departament de les Malalties Moleculars, Donald Fredrickson, va informar-se sobre el cas i va tenir el pressentiment que el diagn\xc3\xb2stic inicial era incorrecte. El 1960 ell va decidir viatjar amb el Dr Avioli, encarregat del cas, a les Illes Tangier, per investigar m\xc3\xa9s sobre la malaltia._NEWLINE_Quan ell va arribar all\xc3\xa0, va comen\xc3\xa7ar a analitzar a tothom que es trobava a l\xe2\x80\x99illa i va trobar nom\xc3\xa9s una persona amb els mateixos s\xc3\xadmptomes: la germana del Teddy. Aquest fet el va fer pensar que probablement es devia a una condici\xc3\xb3 gen\xc3\xa8tica. Aix\xc3\xad va decidir analitzar la composici\xc3\xb3 de la sang dels germans i va descobrir que tenien uns baixos nivells de HDL a la sang. A m\xc3\xa9s, els pares tamb\xc3\xa9 tenien concentracions diferents de HDL que no concordaven amb les normals, sin\xc3\xb3 que eren una mica m\xc3\xa9s baixes; tot i aix\xc3\xad no presentaven cap s\xc3\xadmptoma._NEWLINE_Despr\xc3\xa9s d\xe2\x80\x99aix\xc3\xb2, Fredrickson va establir una relaci\xc3\xb3 entre les lleis de Mendel i la malaltia dels nins: cada un havia heretat dos gens recessius provinents dels pares i conseq\xc3\xbcentment, ells havien tingut la malaltia i havien presentat els s\xc3\xadmptomes. Per contra, els pares nom\xc3\xa9s tenien un gen i per aquesta ra\xc3\xb3 no manifestaven s\xc3\xadmptomes. _NEWLINE_D\xe2\x80\x99acord amb el lloc on es va descobrir aquesta malaltia, les Illes Tangier, Fredrickson va decidir anomenar a aquesta malaltia \xe2\x80\x9cla malaltia de Tangier\xe2\x80\x9d._NEWLINE_Actualment nom\xc3\xa9s hem estat informats d\xe2\x80\x99uns 40 pacients de la malaltia de Tangier, encara que es pot dir amb seguretat que hi ha hagut m\xc3\xa9s casos que encara no s\xe2\x80\x99han diagnosticat en tot el m\xc3\xb3n.\n_START_SECTION_\nEtiologia\n_START_PARAGRAPH_\nLes causes d\xe2\x80\x99aquesta malaltia s\xc3\xb3n principalment gen\xc3\xa8tiques, ja que \xc3\xa9s deguda a les mutacions que pateix un gen concret, que indueixen a un consum excessiu de les HDL per macr\xc3\xb2fags perif\xc3\xa8rics subendotelials, la qual cosa talla la via de transport invers del colesterol per aquestes c\xc3\xa8l\xc2\xb7lules._NEWLINE_Aquest proc\xc3\xa9s implica la internalitzaci\xc3\xb3 de les HDL, captaci\xc3\xb3 del colesterol esterificat cel\xc2\xb7lular i secreci\xc3\xb3 de nou a l'exterior. En la malaltia de Tangier, els macr\xc3\xb2fags sembla que capten les HDL amb gran efic\xc3\xa0cia i les internalitzen normalment per\xc3\xb2 les degraden en els lisosomes en comptes de tornar a secretar-les un cop enriquides amb el colesterol cel\xc2\xb7lular. Per aix\xc3\xb2 els macr\xc3\xb2fags es carreguen de colesterol i les HDL s\xc3\xb3n molt escasses en plasma. _NEWLINE_ Schmitz i col. van descobrir un receptor espec\xc3\xadfic de l\xe2\x80\x99HDL en macr\xc3\xb2fags de rata i en mon\xc3\xb2cits humans. A m\xc3\xa9s tamb\xc3\xa9 es van dir que la interacci\xc3\xb3 de l\xe2\x80\x99HDL amb les c\xc3\xa8l\xc2\xb7lules perif\xc3\xa8riques es produeix per endocitosi mitjan\xc3\xa7ant receptors. Despr\xc3\xa9s de formar-se la ves\xc3\xadcula el complex HDL-receptor \xc3\xa9s internalitzat de manera semblant com ocorre amb l\xe2\x80\x99LDL. Posteriorment la ves\xc3\xadcula es fusiona amb els endosomes. A partir d\xe2\x80\x99aqu\xc3\xad els receptors i els HDL es separen i aquests primers es reciclen a partir d'endosomes de reciclatge i tornen a la superf\xc3\xadcie cel\xc2\xb7lular. L'HDL, en canvi, \xc3\xa9s transportat fins a interaccionar amb gotes lip\xc3\xaddiques que contenen \xc3\xa9sters de colesterol i finalment s\xc3\xb3n resecretats al l\xe2\x80\x99exterior._NEWLINE_Aquest proc\xc3\xa9s no \xc3\xa9s del tot igual en malalts de Tangier, ja que l\xe2\x80\x99HDL presenta major uni\xc3\xb3 al seu receptor, i una vegada ja dins la c\xc3\xa8l\xc2\xb7lula l\xe2\x80\x99HDL es troba fonamentalment en els lisosomes on \xc3\xa9s degradat i en molt petita proporci\xc3\xb3 re-secretat._NEWLINE_ _NEWLINE_S'han trobat mutacions en el gen ABCA\xe2\x82\x81, que codifica la prote\xc3\xafna CERP, en pacients amb aquesta malaltia. Es tracta d'una prote\xc3\xafna implicada en el transport de colesterol des de l'interior cel\xc2\xb7lular cap a les prote\xc3\xafnes de membrana les quals el cedeixen a les HDL. Els defectes en aquesta prote\xc3\xafna podrien contribuir a explicar la patog\xc3\xa8nia d'aquesta malaltia. _NEWLINE_\xc3\x89s a dir, Els individus que pateixen la malaltia de Tangier presenten baixos nivells d\xe2\x80\x99HDL en sang a causa de les mutacions aleat\xc3\xb2ries que afecten espec\xc3\xadficament a aquest gen ABCA\xe2\x82\x81, el qual sabem que \xc3\xa9s expressat als hepat\xc3\xb2cits i les mutacions que pateix afecten al proc\xc3\xa9s de transport invers del colesterol. Una prova que podria servir per a comparar la difer\xc3\xa8ncia de proporcions de lipoprote\xc3\xafnes en el s\xc3\xa8rum sangini d'individus sans amb individus amb malaltia de Tangier seria ultra-centrifugant els seus s\xc3\xa8rums. D\xe2\x80\x99aquesta manera s\xe2\x80\x99observaria en la mostra d'un individu amb malaltia de Tangier una abs\xc3\xa8ncia quasi total de lipoprote\xc3\xafnes d\xe2\x80\x99alta densitat (HDL) i una lleugera difer\xc3\xa8ncia en les proporcions de LDL, tal com podem observar a la imatge de l'esquerra.\n_START_SECTION_\nVia metab\xc3\xb2lica afectada: el transport invers del colesterol\n_START_PARAGRAPH_\nEl proc\xc3\xa9s de transport del colesterol normal va des dels teixits cap al fetge i seguidament hi ha un proc\xc3\xa9s invers d\xe2\x80\x99aquest colesterol, el qual es veu afectat. El proc\xc3\xa9s comen\xc3\xa7a quan les HDL prote\xc3\xafnes capten el colesterol dels teixits perif\xc3\xa8rics d\xe2\x80\x99\xc3\xb2rgans com el fetge o l\xe2\x80\x99intest\xc3\xad, a trav\xc3\xa9s de mon\xc3\xb2cits derivats o macr\xc3\xb2fags que es troben als espais sub-endotelials d\xe2\x80\x99aquests teixits. Aquests macr\xc3\xb2fags agafen les lipoprote\xc3\xafnes HDL naixents que i les lipidifiquen unint-se a una part\xc3\xadcula anomenada apoA-I gr\xc3\xa0cies a la interacci\xc3\xb3 de la \xe2\x80\x9cATP-binding cassette transport\xe2\x80\x9d una prote\xc3\xafna codificada pels gens mutats ABCA\xe2\x82\x81 causants de la malaltia. Les HDLs naixents tamb\xc3\xa9 es coneixen com a pre-\xce\xb2 HDLs.\n_START_SECTION_\nDiagn\xc3\xb2stic cl\xc3\xadnic\n_START_PARAGRAPH_\nCom s\xe2\x80\x99ha dit anteriorment les am\xc3\xadgdales de color ataronjat s\xc3\xb3n clars indicador de la malaltia per\xc3\xb2, com \xc3\xa9s freq\xc3\xbcent que les am\xc3\xadgdales hagin estat extirpades en el moment de l\xe2\x80\x99avaluaci\xc3\xb3, no ens \xc3\xa9s sempre \xc3\xbatil. Un altre indicadors s\xc3\xb3n els nivells de colesterol en plasma que en malalts de Tangier estan per sota de 120mg/ml, amb triacilglicerols normals o lleugerament elevats. _NEWLINE_La identificaci\xc3\xb3 de mutacions en el gen ABCA1 refor\xc3\xa7a aquest diagn\xc3\xb2stic, per\xc3\xb2 l\xe2\x80\x99abs\xc3\xa8ncia no l\xe2\x80\x99exclou, donada la seva gran varietat gen\xc3\xa8tica._NEWLINE_El quadre cl\xc3\xadnic que \xc3\xa9s clau per el diagn\xc3\xb2stic del Tangier s\xc3\xb3n reduccions importants de colesterol HDL, apoA-I i apoA-II (<2-5% del normal).\n_START_SECTION_\nTractament\n_START_PARAGRAPH_\nNormalment el tractament per als pacients de Tangier dep\xc3\xa8n dels s\xc3\xadmptomes dels pacients, per exemple, un pacient pot haver de ser sotm\xc3\xa8s a una operaci\xc3\xb3 de cor o se li poden extreure alguns \xc3\xb2rgans. Alguns doctors han proposat utilitzar la ter\xc3\xa0pia g\xc3\xa8nica per aquesta malaltia per\xc3\xb2 aix\xc3\xb2 \xc3\xa9s molt dif\xc3\xadcil perqu\xc3\xa8 el gen espec\xc3\xadfic que causa aquesta malaltia no t\xc3\xa9 cap \xe2\x80\x9cerror\xe2\x80\x9d. El problema es troba a l\xe2\x80\x99interior de la c\xc3\xa8l\xc2\xb7lula, ja que aquesta ingesta massa HDL. Per aquesta ra\xc3\xb3, encara no s\xe2\x80\x99ha trobat un tractament espec\xc3\xadfic per aquesta malaltia, perqu\xc3\xa8 encara s\xe2\x80\x99est\xc3\xa0 investigant sobre ella._NEWLINE_De totes maneres, es recomana que els malalts de Tangier segueixin una dieta baixa en grasses per tal de reduir el risc de cardiopaties cardiovasculars, i tamb\xc3\xa9 que s\xc3\xb3n sotmesos a una ter\xc3\xa0pia la qual substitueix els estr\xc3\xb2gens i l\xc3\xadpids del malalt a partir d'alguns medicaments espe\xc3\xadfics com ara: niacina, gemfibrosil i lovastatina, que permeten disminui el s\xc3\xa8rum sanguini d'aquestes part\xc3\xadcules."